Campania de promovare pentru "Dangerous Woman" a inclus interpretări la diverse evenimente și emisiuni de televiziune, precum premiile MTV Movie, premiile MTV Video Music, premiile "Billboard", sau emisiunea "Saturday Night Live". Pe lângă acestea, solista a pornit într-un turneu mondial de concerte, Dangerous Woman Tour, care a început la 3 februarie 2017 și s-a încheiat la 21 septembrie 2017. Turneul a fost întrerupt pe o perioadă în urma concertului susținut pe arena Manchester la 22 mai 2017, în timpul căruia a avut loc un atentat sinucigaș. Datorită acestei tragedii, Grande a organizat un concert caritabil la 4 iunie 2017, One Love Manchester, care a avut loc la Old Trafford Cricket Ground.